**Αθήνα:** 16.04.2025

**ΑΝΑΚΟΙΝΩΣΗ**

Η ΕΣΑμεΑ εκφράζει τη θλίψη της για το χαμό του Φίλιππου Ολυμπίτη

Με βαριά καρδιά αποχαιρετούμε σήμερα τον Φίλιππο Ολυμπίτη, εμβληματική φυσιογνωμία της Καλύμνου, που συνέβαλε αποφασιστικά στη δημιουργία σύγχρονων δομών υποστήριξης και δημιουργικής απασχόλησης για τα άτομα με αναπηρία στην Κάλυμνο.

Μόλις πέντε μήνες πριν, το Δημοτικό Συμβούλιο Καλυμνίων πήρε την τιμητική απόφαση να δώσει το όνομα του Φίλιππου Ολυμπίτη στο Κέντρο Στήριξης Ατόμων με Αναπηρία Καλύμνου, ως ελάχιστη αναγνώριση της ανεκτίμητης προσφοράς του.

Ήταν το 1996 που ο Φίλιππος Ολυμπίτης ίδρυσε το Σωματείο Γονέων και Κηδεμόνων ΑμεΑ και το ΚΔΑΠ ΑμεΑ «Ο Άγιος Παντελεήμων» στην Κάλυμνο, δίνοντας διέξοδο σε άτομα με αναπηρία και στις οικογένειές τους.

Ο πρόεδρος της ΕΣΑμεΑ Ι. Βαρδακαστάνης αποχαιρετά τον Φίλιππο Ολυμπίτη και εκφράζει τα συλλυπητήριά του στην σύζυγό του Θεμελίνα, στα παιδιά του Μιχάλη και Μαρία, στους φίλους και οικείους του, σε όλη την Κάλυμνο, που έχασε ένα μεγάλο κοινωνικό αγωνιστή.

Η νεκρώσιμος ακολουθία θα τελεστεί σήμερα Μεγάλη Τετάρτη 16 Απριλίου 2025 και ώρα 14:00, στον Μητροπολιτικό Ιερό Ναό Σωτήρος Χριστού στην Πόθια. Η σορός θα βρίσκεται στον Ναό από τις 11:00 π.μ., ενώ η ταφή θα γίνει στο Κοιμητήριο του Ταξιάρχη.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |